stanford-oval/wikipedia huggingface dataset:
อำเภอเรณูนคร
ประวัติศาสตร์

เมื่อ พ.ศ. 2369 (ก่อนสงครามเจ้าอนุวงศ์) ตรงกับในสมัยรัชกาลที่ 3 ที่เมืองวังมีความวุ่นวาย เกิดขัดแย้งภายในของกลุ่มผู้ไท ที่มีเมืองวังเป็นเมืองหลัก ได้มีไทครัวผู้ไทกลุ่มหนึ่งอพยพมาตั้งบ้านเรือนในฝั่งขวาแม่น้ำโขง มีนายไพร่ รวม 2,648 คน ต่อมาได้ตั้งบ้านเรือนอยู่ที่บ้านบุ่งหวาย ในปี พ.ศ. 2373 พระสุนทรราชวงษา เจ้าเมืองยโสธร ว่าราชการอยู่เมืองนครพนมได้มีใบบอกขอตั้งบ้านดงหวายเป็นเมือง "เรณูนคร" ต่อมา ร.3 ได้ทรงพระกรุณาโปรดเกล้าฯ ยกบ้านบุ่งหวาย ขึ้นเป็นเมืองเรณูนคร และตั้งให้ ท้าวสาย หัวหน้าไทครัวผู้ไทเป็น "พระแก้วโกมล" เจ้าเมืองเรณูนคร คนแรก ขึ้นเมืองนครพนม(ในปี พ.ศ. 2387) ซึ่งคือท้องที่ อำเภอเรณูนคร จังหวัดนครพนมในปัจจุบันนั่นเอง (จากเอกสาร ร.3 จ.ศ.1206 เลขที่ 58 หอสมุดแห่งชาติ) ชาวผู้ไทเรณูนคร จึงเป็นชาวผู้ไทกลุ่มแรกที่อพยพมาอยู่ในเขตฝั่งขวาแม่น้ำโขง(หมายถึงผู้ไทที่เป็นบรรพบุรุษของคนผู้ไทในอิสานปัจจุบัน)
ที่ตั้งและอาณาเขต

อำเภอเรณูนครมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอปลาปาก อำเภอเมืองนครพนม และอำเภอธาตุพนม
ทิศตะวันออก ติดต่อกับอำเภอธาตุพนม
ทิศใต้ ติดต่อกับอำเภอธาตุพนม และอำเภอนาแก
ทิศตะวันตก ติดต่อกับอำเภอนาแก และอำเภอปลาปาก
การแบ่งเขตการปกครอง > การปกครองส่วนภูมิภาค

อำเภอเรณูนครแบ่งพื้นที่การปกครองออกเป็น 8 ตำบล 91 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | เรณู | Renu | 14 | 7,847 |
| 2. | โพนทอง | Phon Thong | 10 | 5,669 |
| 3. | ท่าลาด | Tha Lat | 8 | 3,109 |
| 4. | นางาม | Na Ngam | 14 | 8,889 |
| 5. | โคกหินแฮ่ | Khok Hin Hae | 15 | 7,170 |
| 6. | หนองย่างชิ้น | Nong Yang Chin | 8 | 4,381 |
| 7. | เรณูใต้ | Renu Tai | 13 | 5,002 |
| 8. | นาขาม | Na Kham | 9 | 3,926 |
การแบ่งเขตการปกครอง > การปกครองส่วนท้องถิ่น

ท้องที่อำเภอเรณูนครประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลเรณูนคร ครอบคลุมพื้นที่บางส่วนของตำบลเรณูและตำบลโพนทอง
องค์การบริหารส่วนตำบลเรณู ครอบคลุมพื้นที่ตำบลเรณู (นอกเขตเทศบาลตำบลเรณูนคร)
องค์การบริหารส่วนตำบลโพนทอง ครอบคลุมพื้นที่ตำบลโพนทอง (นอกเขตเทศบาลตำบลเรณูนคร)
องค์การบริหารส่วนตำบลท่าลาด ครอบคลุมพื้นที่ตำบลท่าลาดทั้งตำบล
องค์การบริหารส่วนตำบลนางาม ครอบคลุมพื้นที่ตำบลนางามทั้งตำบล
องค์การบริหารส่วนตำบลโคกหินแฮ่ ครอบคลุมพื้นที่ตำบลโคกหินแฮ่ทั้งตำบล
องค์การบริหารส่วนตำบลหนองย่างชิ้น ครอบคลุมพื้นที่ตำบลหนองย่างชิ้นทั้งตำบล
องค์การบริหารส่วนตำบลเรณูใต้ ครอบคลุมพื้นที่ตำบลเรณูใต้ทั้งตำบล
องค์การบริหารส่วนตำบลนาขาม ครอบคลุมพื้นที่ตำบลนาขามทั้งตำบล
เกาะอาวาจิ

| ชื่อท้องถิ่น: 淡路島 Awaji-shima |
| --- | --- |
ภาพถ่ายดาวเทียมของเกาะอาวาจิ
เกาะอาวาจิที่ตั้งในประเทศญี่ปุ่นแสดงแผนที่ประเทศญี่ปุ่นเกาะอาวาจิเกาะอาวาจิ (จังหวัดเฮียวโงะ)แสดงแผนที่จังหวัดเฮียวโงะ
ภูมิศาสตร์
ที่ตั้ง: ทะเลในเซโตะ
พิกัด: 34°23′N 134°50′E﻿ / ﻿34.383°N 134.833°E﻿ / 34.383; 134.833
พื้นที่: 592.17 ตารางกิโลเมตร (228.64 ตารางไมล์)
ความยาว: 53 กม. (32.9 ไมล์)
ความกว้าง: 28 กม. (17.4 ไมล์)
ระดับสูงสุด: 606 ม. (1988 ฟุต)
การปกครอง
ญี่ปุ่น
จังหวัด: เฮียวโงะ
ประชากรศาสตร์
ประชากร: 129,000 (2019)
ความหนาแน่น: 265/กม.2 (686/ตารางไมล์)
กลุ่มชาติพันธุ์: ญี่ปุ่น
เกาะอาวาจิ (ญี่ปุ่น: 淡路島; โรมาจิ: Awaji-shima) เป็นเกาะในจังหวัดเฮียวโงะ ประเทศญี่ปุ่น ทางทิศตะวันออกของทะเลในเซโตะ อยู่ระหว่างเกาะฮนชูและเกาะชิโกกุ มีขนาดพื้นที่ทั้งสิ้น 592.17 ตารางกิโลเมตร ถือเป็นเกาะที่ใหญ่ที่สุดในทะเลในเซโตะ
"อาวาจิ" มีความหมายว่า "เส้นทางสู่อาวะ" หรือชื่อมณฑลเก่าบนเกาะชิโกกุ ซึ่งปัจจุบันเป็นส่วนหนึ่งของจังหวัดโทกูชิมะ
ภูมิศาสตร์

เกาะอาวาจิแบ่งแยกกับเกาะฮนชูด้วยช่องแคบอากาชิ และแบ่งแยกกับเกาะชิโกกุด้วยช่องแคบนารูโตะ โดยมีสะพานอากาชิไคเกียวเชื่อมระหว่างโคเบะกับเกาะอาวาจิ ก่อสร้างแล้วเสร็จเมื่อวันที่ 5 เมษายน ค.ศ. 1998 จัดเป็นสะพานแขวนที่ยาวที่สุดอันดับ 2 ของโลก และทางด่วนที่เชื่อมต่อกับสะพานก็กลายเป็นเส้นทางการคมนาคมทางบกหลักระหว่างเกาะฮนชูกับเกาะชิโกกุ บริเวณช่องแคบนารูโตะเป็นแหล่งที่มีน้ำวนจำนวนมากและมีชื่อเสียง
รอยเลื่อนโนจิมะที่เกาะอาวาจิเป็นสาเหตุให้เกิดเหตุการณ์แผ่นดินไหวครั้งใหญ่เมื่อปี ค.ศ. 1995 ความเสียหายบางส่วนจากรอยเลื่อนถูกเก็บรักษาไว้และจัดแสดงไว้ในพิพิธภัณฑ์ เกาะอาวาจิยังเป็นศูนย์กลางแผ่นดินไหวอีกครั้งในปี พ.ศ. 2556
ประวัติศาสตร์

จากตำนานในลัทธิชินโต อาวาจิเป็นเกาะแรกในหมู่เกาะโอยาชิมะที่เกิดจากสองเทพคามินามว่าอิซานางิและอิซานามิ อาวาจิมีสถานะเป็นมณฑลในระหว่างคริสต์ศตวรรษที่ 7 ถึง 19 เป็นส่วนหนึ่งของภูมิภาคนังไกโด ปัจจุบัน ประกอบด้วยเทศบาลนครสามแห่ง คือ อาวาจิ ซูโมโตะ และมินามิอาวาจิ
ในเขตเทศบาลนครมินามิอาวาจิทางตอนใต้ของเกาะอาวาจิ มีโรงละครหุ่นอาวาจินิงเงียวโจรุริอายุกว่า 500 ปีจัดแสดงอยู่ที่โรงละครนิงเงียวโจรูริ (人形浄瑠璃館) หุ่นละครอาวาจินับว่าเป็นละครดั้งเดิมที่ได้รับความนิยม แต่จุดเริ่มต้นนั้นมาจากพิธีกรรมทางศาสนา นอกจากนี้ ยังมีสถานที่ท่องเที่ยวที่สำคัญอื่นๆของเกาะอาวาจิ ได้แก่ วัดฮมปูกุ (本福寺) และอาวาจิ ยูเมบูไต
ในปี ค.ศ. 1995 เกิดเหตุการณ์แผ่นดินไหวที่โคเบะ คร่าชีวิตผู้คนไปกว่า 5,502 คน และศูนย์กลางแผ่นดินไหวครั้งนั้นอยู่ที่เกาะอาวาจิ[ต้องการอ้างอิง]
เทศบาล

มีเทศบาลที่อยู่เกาะอาวาจิถึง 3 แห่ง คือ: อาวาจิ ซูโมโตะ และมินามิอาวาจิ ทั้งหมดอยู่ในจังหวัดเฮียวโงะ
เทศบาลนครอาวาจิ บนเกาะอาวาจิ
เทศบาลนครซูโมโตะ บนเกาะอาวาจิ
เทศบาลนครมินามิอาวาจิ บนเกาะอาวาจิ
คลังภาพ

ปราสาทซูโมโตะ
น้ำวนช่องแคบนารูโตะ
โรงแรมเวสเทิร์น เกาะอาวาจิ
อุทยานแห่งชาติอากาชิไคเกียว
สะพานอากาชิไคเกียว
แหล่งข้อมูลอื่น

(ในภาษาญี่ปุ่น) เกาะอาวาจิจากเว็บไซต์จังหวัดเฮียวโงะ
(ในภาษาญี่ปุ่น) สมาคมการท่องเที่ยวอาวาจิ
(ในภาษาญี่ปุ่น) Awaji Island Portal
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ญี่ปุ่น 
แผนที่เกาะอาวาจิ
เขตคว็อนซ็อน

| เขตคว็อนซ็อน 권선구 |
| --- | --- |
เขตในซูว็อน
การถอดเสียงเกาหลี
 • ฮันจา: 勸善區
 • ระบบใหม่: Gwonseon-gu
 • ระบบแมกคูนฯ: Gwǒnsǒn-ku
แผนที่จังหวัดคย็องกีเน้นเขตคว็อนซ็อน
ประเทศ: เกาหลีใต้
ภูมิภาค: ซูโดกว็อน (กีจ็อน)
จังหวัด: คย็องกี
เมือง: ซูว็อน
พื้นที่
 • ทั้งหมด: 47.4 ตร.กม. (18.3 ตร.ไมล์)
ประชากร (30 พฤศจิกายน พ.ศ. 2557)
 • ทั้งหมด: 347,783 คน
 • สำเนียง: โซล
เว็บไซต์: สำนักงานเขตคว็อนซ็อน
เขตคว็อนซ็อน เป็นเขตที่ตั้งอยู่ทางตะวันตกเฉียงใต้ของซูว็อน, จังหวัดคย็องกี, ประเทศเกาหลีใต้
การแบ่งเขตการปกครอง

เขตคว็อนซ็อนแบ่งการปกครองย่อยออกเป็น "แขวง" (ดง)
แขวงคึมโฮ (ฮันกึล: 금호동) (แบ่งออกเป็น แขวงคึมก๊ก และแขวงโฮแมซิล)
แขวงก๊กซ็อน (ฮันกึล: 곡선동) (แบ่งออกเป็น แขวงก๊กบันจง, แขวงแดฮวังกโย และแขวงคว็อนซ็อน)
แขวงคูอุน (ฮันกึล: 구운동)
แขวงคว็อนซ็อน (ฮันกึล: 권선동) (แบ่งออกเป็น แขวงคว็อนซ็อน 1 และ 2)
แขวงอิบบุก (ฮันกึล: 입북동) (แบ่งออกเป็น แบวงอิบบุก และแขวงดังซู)
แขวงพย็อง (ฮันกึล: 평동) (แบ่งออกเป็น แขวงพย็อง, แขวงพย็องงี, แขวงโคแซ็ก และแขวงอมโอ็กช็อน)
แขวงซอดุง (ฮันกึล: 서둔동) (แบ่งออกเป็น แขวงซอดุน และแขวงทัพ)
แขวงเซรยู (ฮันกึล: 세류동) (แบ่งออกเป็น แขวงเซรยู 1 ถึง 3 [แขวงเซรยู 2: แขวงจังจี])
ดูเพิ่ม

ซูว็อน
เขตจังอัน
เขตพัลดัล
เขตย็องทง
ข้อมูลเพิ่มเติม

เว็บไซต์เมืองซูว็อน เก็บถาวร 2010-01-27 ที่ เวย์แบ็กแมชชีน
Suwon ที่เว็บไซต์ Curlie
เว็บไซต์เขตคว็อนซ็อน เก็บถาวร 2013-07-23 ที่ เวย์แบ็กแมชชีน
เขตสังกัดของนอร์เวย์

ควีนมอดแลนด์และเกาะปีเตอร์ที่ 1
นอร์เวย์มีสามเขตสังกัด ดังนี้
เกาะบูแว
เกาะปีเตอร์ที่ 1
ควีนมอดแลนด์
การอ้างกรรมสิทธิ์เหนือเกาะปีเตอร์ที่ 1 และควีนมอดแลนด์ยังไม่ได้รับการยอมรับจากประชาคมนานาชาติตามระบบสนธิสัญญาแอนตาร์กติกา
นอกจากนี้นอร์เวย์ยังมีอีกสองเขตที่ยังไม่มีการปกครองตนเอง (unincorporated area) สองแห่ง คือ
ยานไมเอน
สฟาลบาร์
เดอะสเตรตเอดจ์ซะไซอะที

| The Straight Edge Society |
| --- | --- |

กลุ่ม
สมาชิก: CM Punk (หัวหน้า) Joey/Joseph Mercury Luke Gallows Serena
ฉายา: The Straight Edge Society
เปิดตัว: November 27, 2009
แตกกลุ่ม: September 3, 2010
ช่วงที่ ปรากฏตัว: 2009–2010
สมาคม: WWE
เดอะสเตรตเอดจ์ซะไซอะที (The Straight Edge Society) เป็นกลุ่มนักมวยปล้ำฝ่ายอธรรมของ WWE สมาชิกประกอบด้วย ซีเอ็ม พังก์ หัวหน้าทีม พร้อมด้วยลูกน้องได้แก่ ลู้ก แกลโลส์, โจอี เมอร์คิวรี และเซเรนา ดีบ
ปี 2009 ซีเอ็ม พังก์ได้ก่อตั้งกลุ่ม ภายใต้สโลแกนด์ “ปลอดสารเสพติด” โดยพังก์บรรยายสรรพคุณของกลุ่มว่าเขาสามารถพัฒนาชีวิตของลู้ก แกลโลส์ได้ จากนั้นพังก์ก็เริ่มเทศน์โดยเอาผู้ที่สนใจจะเข้าร่วมลัทธิมาโกนหัว ต่อมา ก็ได้พบกับเซเรนาที่อยากจะเข้าร่วมก็จับโกนหัวและมาเป็นส่วนหนึ่งของสมาชิก ปี 2010 พังก์ได้เปิดศึกกับเรย์ มิสเตริโอ ในเรสเซิลเมเนีย ครั้งที่ 26พังก์ได้แพ้เรย์ ในเอ็กซ์ตรีมรูลส์ (2010)พังก์ล้างแค้นเอาชนะเรย์ไปได้ จากการช่วยเหลือของโจอี เมอร์คิวรี ในโอเวอร์เดอะลิมิต (2010) พังก์จะต้องเจอกับเรย์ โดยถ้าพังก์ชนะ เรย์จะต้องเข้ามาร่วมกลุ่ม แต่ถ้าพังก์แพ้ต้องโดนตัดผม สุดท้ายพังก์เป็นฝ่ายแพ้จึงถูกเรย์ตัดผม ทำให้พังก์หัวล้านและต้องใส่หน้ากากปล้ำ ต่อมาพังก์ถูกบิ๊กโชว์จับถอดหน้ากากจนทำให้เห็นหัวล้านของพังก์ ทำให้พังก์แค้นมากและท้าเจอกันในซัมเมอร์สแลม (2010) ในแมตช์แฮนดิแคป 3 รุม 1 โดยบิ๊กโชว์เป็นฝ่ายถูกรุม แต่ก็ไม่สามารถเอาชนะบิ๊กโชว์ได้ ในไนท์ออฟแชมเปียนส์ (2010) พังก์ได้ขอท้าเจอกับบิ๊กโชว์ตัวต่อตัว แต่ก็เป็นฝ่ายแพ้ ต่อมาเซเรนาได้ถูกไล่ออกจาก WWE และเมอร์คิวรีได้รับอาการบาดเจ็บ จากนั้นก็ได้ยุติบทบาทกลุ่มลง
แหล่งข้อมูลอื่น

CM Punk's WWE profile
อู๋

| --- | --- |
ชื่ออื่น: อุ
แหล่งกำเนิด: ไทย
ภูมิภาค: ภาคตะวันออกเฉียงเหนือ
อุณหภูมิเสิร์ฟ: ร้อน
ส่วนผสมหลัก: เนื้อวัวต้มกับเครื่องแกง
 ตำราอาหาร: อู๋
อู๋ หรือ อุ เป็นอาหารอีสานประเภทหนึ่ง มีลักษณะคล้ายอ๋อแต่จะใช้เนื้อวัวเป็นส่วนผสมหลัก โดยนำเครื่องแกงมาเคล้ากับเนื้อวัว หรือใส่ตะไคร้ ใบมะกรูด พริก หอมแดง ต้มไปกับเนื้อวัวเลย บางถิ่นไม่ใส่ปลาร้าเพราะจะทำให้กลิ่นและรสเปลี่ยน นิยมกินกับต้นหอมและใบโหระพา และต้องใส่เพี้ยหรือดีวัวด้วย
เฉิน เสี่ยว

| เฉิน เสี่ยว |
| --- | --- |
เกิด: 5 กรกฎาคม พ.ศ. 2530 (37 ปี) เฉิน เสี่ยว
คู่สมรส: เฉิน เหยียนซี
อาชีพ: นักแสดง
ฐานข้อมูล
IMDb
เฉิน เสี่ยว(จีนตัวย่อ: 陈晓; จีนตัวเต็ม: 陳曉; พินอิน: Chén Xiǎo; ชื่อภาษาอังกฤษ: Chen Xiao) เป็นนักแสดงชายที่เป็นที่รู้จักจากเรื่องมังกรหยก 2 ในบทเอี้ยก้วย
เฉินเสี่ยว(陈晓)เป็นนักแสดงชาวจีนแผ่นดินใหญ่ที่กำลังโด่งดังอยู่ในขณะนี้ เฉินเสี่ยวมีผลงาน 7-8 เรื่องมาก่อนหน้านี้ 
แต่มาโด่งดังสุดๆจากซีรีส์จีนแผ่นดินใหญ่เรื่องกระบี่เย้ยยุทธจักร2013 และเรื่อง Female Prime Minister (陆贞传奇)
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2010 | Detective Dee and the Mystery of the Phantom Flame | 狄仁傑之通天帝國 | Lu Li | Guest appearance |
| 2013 | The Palace | 宮鎖沉香 | Yinxiang |  |
| 2014 | The Taking of Tiger Mountain | 智取威虎山 | Gao Bo |  |
| 2015 | Bride Wars | 新娘大作战 | Kai Wen |  |
| 2016 | Who Sleeps My Bro | 睡在我上铺的兄弟 | Lin Xiangyu |  |
| 2017 | The Mysterious Family | 神秘家族 | Shu Shu |  |
| 2017 | The Founding of an Army | 建军大业 | Ren Bishi |  |
| 2018 | Ru Ying Sui Xin | 如影随心 |  |  |
แหล่งข้อมูลอื่น

ย้อนวันวาน ด.ช.เฉินเสี่ยว เอี้ยก้วยคนใหม่ปี2014
คู่ขวัญมังกรหยก “เฉินเหยียนซี-เฉินเซียว” ประกาศคบหากันอย่างเป็นทางการ เก็บถาวร 2015-10-21 ที่ เวย์แบ็กแมชชีน
แฟนคลับของเฉินเสี่ยวในประเทศไทย
เฉิน เต๋อเซิน

เฉิน เต๋อเซิน (陳德森) เกิดเมื่อวันที่ 26 เมษายน ค.ศ. 1968 เป็นนักแสดง,ผู้ผลิต และผู้กำกับภาพยนตร์ชาวฮ่องกง
ผลงาน

Kung Fu Jungle (2014)
Bodyguards and Assassins (2009)
Chaos (2008)
Wait 'til You're Older (2005)
Hidden Track (2003)
Infernal Affairs II (2003)
Project 1:99 (2003)
Project 1:99 Look To The Bright Side (2003)
The Accidental Spy (2001)
Purple Storm (1999)
A True Mob Story (1998)
Downtown Torpedoes (1997)
Ah Kam (1996)
Black Mask (1996)
Hong Kong Showgirls (1996)
The Log (1996)
Lost And Found (1996)
Viva Erotica (1996)
Full Throttle (1995)
Chuang Zha Ma Mi aka The Meaning Of Life (1995)
Hello ! Who Is It ? (1994)
In The Heat Of Summer (1994)
The True Hero (1994)
Twenty Something (1994)
C'est la vie, mon chéri (1993)
Emotional Girl - Doubt Of Distress (1993)
Murder (1993)
Tom, Dick And Hairy (1993)
Two of a Kind (1993)
Arrest The Restless (1992)
Cageman (1992)
Gameboy Kids (1992)
Lover's Tear (1992)
The Magic Touch (film) (1992)
Fight Back to School (1991)
Pretty Ghost (1991)
Gunmen (1988)Assistant
The Legend of Wisely (1987)
The Family Strikes Back (1986)
The Red Panther (1983)
Twinkle Twinkle Little Star (1983)
Man On The Brink (1981)
แหล่งข้อมูลอื่น

Teddy Chan at the Internet Movie Database
เคปเลอร์-69ซี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 Kepler-69c, a super-Earth-size exoplanet in the habitable zone of Kepler-69, a star like the Sun.
ดาวฤกษ์แม่
| ดาวฤกษ์ | ดาวฤกษ์ | Kepler-69 (KIC=8692861) |
| กลุ่มดาว | กลุ่มดาว | Cygnus |
| ไรต์แอสเซนชัน | (α) | 19h 33m 02.622s |
| เดคลิเนชัน | (δ) | +44° 52′ 08.00″ |
| ความส่องสว่างปรากฏ | (mV) | 13.7 |
| ระยะห่าง | ระยะห่าง | 2700; 1040.0 ly (827.84133259876 pc) |
| ชนิดสเปกตรัม | ชนิดสเปกตรัม | G4V |
| มวล | (m) | 0.98; null M☉ |
| รัศมี | (r) | 0.900; 0.655; 0.69 R☉ |
| อุณหภูมิ | (T) | 5603; 5886 K |
| ความเป็นโลหะ | [Fe/H] | -0.540; null |
| อายุ |  | 0.400 พันล้านปี |
ลักษณะทางกายภาพ
| รัศมี | (r) | 1.54±0.42; 1.7±0.3 R⊕ |
| อุณหภูมิ | (T) | 281 K (8 °C; 46 °F);  299 K (26 °C; 79 °F) K |
องค์ประกอบวงโคจร
| กึ่งแกนเอก | (a) | 0.762 AU |
| ความเยื้องศูนย์กลาง | (e) | 0.000 |
| คาบการโคจร | (P) | 242.469±0.0068 d |
| ความเอียง | (i) | 89.950° |
| เวลาของการเคลื่อนผ่าน | (Tt) | 150.867 JD |
ข้อมูลการค้นพบ
| ค้นพบเมื่อ | ค้นพบเมื่อ | January 7, 2013 |
| ค้นพบโดย | ค้นพบโดย | Kepler Team |
| วิธีตรวจจับ | วิธีตรวจจับ | Transit (Kepler Mission Method) |
| สถานที่ที่ค้นพบ | สถานที่ที่ค้นพบ | Kepler Space Observatory |
| สถานะการค้นพบ | สถานะการค้นพบ | Conference announcement. |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
เคปเลอร์-69ซี (ชื่อเดิม KOI-172.02, K00172.02) เป็นดาวเคราะห์นอกระบบซูเปอร์เอิร์ธที่ได้รับการยืนยันไปประมาณ 70% มีขนาดใหญ่กว่าโลก โคจรรอบดาวฤกษ์ดาวแคระเหลือง เคปเลอร์-69 ตั้งอยู่ห่างจากโลกประมาณ 2,700 ปีแสง ในกลุ่มดาวหงส์ ค้นพบโดยกล้องโทรทรรศน์อวกาศเคปเลอร์ ของนาซา การค้นพบครั้งแรกของดาวเคราะห์ที่ได้รับการประกาศเมื่อวันที่ 7 มกราคม 2013 ได้ยืนยันประกาศเมื่อวันที่ 18 เมษายน 2013 เคปเลอร์-69ซี เป็นเรื่องน่าทึ่ง เพราะช่วงเวลาของการค้นพบ ผู้เป็นหนึ่งในที่สุดดาวเคราะห์คล้ายโลก
แหล่งข้อมูลอื่น

Kepler Mission – NASA.
Kepler – Discoveries – Summary Table เก็บถาวร 2017-04-01 ที่ เวย์แบ็กแมชชีน – NASA.
Kepler – Discovery of New Planetary Systems (2013) เก็บถาวร 2020-05-08 ที่ เวย์แบ็กแมชชีน.
Kepler – Tally of Planets/interactive (2013) – NYT.
Video (02:27) - NASA Finds Three New Planets in "Habitable Zone" (04/18/2013).
Kepler KOI Data Search.
KOI-172.02 Data at Exoplanet Archive/CalTech
KOI-172 Star on Star Finder/KPGraham
Extrasolar Planets - Data/JohnstonArchive
อรรถพล ปุษปาคม

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อรรถพล ปุษปาคม
วันเกิด:  1 ตุลาคม พ.ศ. 2505
สถานที่เกิด:  อำเภอสัตหีบ จังหวัดชลบุรี ประเทศไทย
วันเสียชีวิต:  16 เมษายน พ.ศ. 2558 (52 ปี)
สโมสรอาชีพ*
| ปี |  ทีม |  ลงเล่น |  (ประตู) |
| 2528-2533 |  การท่าเรือไทย |  160 |  (34) |
| 2533-2534 |  ปะหัง เอฟซี |  57 |  (12) |
| 2534-2537 |  การท่าเรือไทย |  114 |  (21) |
| 2537-2539 |  ปะหัง เอฟซี |  43 |  (10) |
| 2539-2541 |  ตลาดหลักทรัพย์ |  49 |  (5) |
ทีมชาติ‡
| 2538-2541 |  ทีมชาติไทย |  85 |  (13) |
จัดการทีม
2545-2547:  บีอีซี เทโรศาสน
2549:  เกย์ลัง ยูไนเต็ด
2550-2551:  ธนาคารกรุงไทย
2552:  ทีทีเอ็ม สมุทรสาคร
2552:  เมืองทอง ยูไนเต็ด
2553-2556:  บุรีรัมย์ ยูไนเต็ด
2556-2557:  บางกอกกล๊าส
2557-2558:  เพื่อนตำรวจ
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น ‡ ข้อมูลการลงเล่นและประตูให้แก่ทีมชาติล่าสุด ณ วันที่ 5 ธันวาคม 2555
อรรถพล ปุษปาคม (ชื่อเล่น: แต๊ก ; 1 ตุลาคม พ.ศ. 2505 — 16 เมษายน พ.ศ. 2558) เป็นอดีตนักฟุตบอลทีมชาติไทยของสโมสรการท่าเรือฯ เขาเคยเป็นผู้ฝึกสอนของทีมบางกอกกล๊าสในไทยพรีเมียร์ลีกและได้เคยคุมทีมอื่นๆ ในไทยเช่น เมืองทองฯ ยูไนเต็ด, บีอีซี เทโรศาสน, ทีทีเอ็ม สมุทรสาคร และเป็นผู้ฝึกสอนคนสุดท้ายของสโมสรธนาคารกรุงไทย ทั้งนี้ อรรถพลเคยได้รับการยกย่องจากแฟนบอลทีมชาติไทยว่าเป็นหนึ่งในผู้ฝึกสอนฟุตบอลชาวไทยที่เก่งที่สุดในประเทศ
วันที่ 16 เมษายน พ.ศ. 2558 อรรถพลได้เสียชีวิตลง เนื่องด้วยติดเชื้อที่กระแสเลือดและปอด
ประวัติ

อรรถพล ปุษปาคม เกิดในปี พ.ศ. 2505 ที่ อำเภอสัตหีบ จังหวัดชลบุรี เริ่มเล่นฟุตบอลตั้งแต่ปี พ.ศ. 2528 เขามีลูกทั้งสิ้น 4 คน โดยเป็นลูกชาย 3 คน (คนโตคือ วรรณพล ปุษปาคม และคนรองคือ กนกพล ปุษปาคม)
ประวัติการเล่นฟุตบอล > การท่าเรือไทย

อรรถพล ปุษปาคม เริ่มเล่นอาชีพ ฟุตบอล ตั้งแต่วัย 23 ปี กับ สโมสรฟุตบอลการท่าเรือไทย ในปี พ.ศ. 2528 โดยเล่นในตำแหน่ง กองกลาง อรรถพลเก่งในด้านการรุกริมเส้นด้านขวา ในช่วงตอนเขามาอยู่กับ การท่าเรือไทย ฤดูกาลแรก ทำประตูไป 7 ประตู ลงเล่นไป 23 นัด ถือว่าเป็น กองกลาง ที่ทำประตูได้มากที่สุดในกองกลางของการท่าเรือไทย โดยอรรถพลเป็นนักฟุตบอลส่วนหนึ่งที่เป็นคนช่วยส่งให้เพื่อนทำประตูให้ทืมคว้าแชมป์ ถ้วย ก ได้ในปี พ.ศ. 2528 และ พ.ศ. 2533 โดยในปัจจุบันอรรถพลเป็นคนครองสถิติ กองกลาง ที่ทำประตูเร็วที่สุดของ สโมสรฟุตบอลการท่าเรือไทย
ประวัติการเล่นฟุตบอล > ปะหัง

ในปี พ.ศ. 2533 อรรถพลได้เซ็นสัญญากับ สโมสรฟุตบอลปะหัง สโมสรฟุตบอลชื่อดังใน ประเทศมาเลเซีย โดยอรรถพล ได้ลงเล่นในตำแหน่งตัวจริงของ สโมสรฟุตบอลปะหัง เป็นบางครั้ง  และเนื่องจากอาการบาดเจ็บที่ข้อเท้าทำให้ต้องพักการเล่นฟุตบอลไปเกือบ 2 เดือน  แต่ภายหลังก็สามารถกลับมาเล่นให้กับทีมต่อได้ในช่วงฤดูกาลหลังของฤดูกาล 2532-33 แต่แล้วอรรถพลก็ตัดสินใจกลับไปเล่นให้กับ สโมสรฟุตบอลการท่าเรือไทย ต่อ ในปี พ.ศ. 2534
ประวัติการเล่นฟุตบอล > การท่าเรือไทย (ครั้งที่ 2)

การกลับมาของอรรถพลในฤดูกาลนี้ สามารถได้รับโอกาสการลงเล่นเป็นตัวจริงได้หลายครั้ง ด้วยการลงเล่นเป็นตัวจริง 30 นัด ทำประตูได้ 10 ประตู แต่ไม่สามารถช่วยให้การท่าเรือไทยได้แชมป์ถ้วยต่างๆในฤดูกาล 2533-34 แล้วต่อมาในฤดูกาล 2534-35 อรรถพลได้ลงเล่นตัวจริงเกือบครบทุกนัด โดยลงเล่นไป 32 นัดจาก 35 เกม แต่ทำประตูไปได้แค่ 6 ประตู เพราะในช่วงนั้นการท่าเรือไทยได้ กองหน้า ตัวเก่งมาหลายคน จึงเลยไม่ค่อยได้มีโอกาสเติมเกมส์รุกมากเท่าไร แต่อรรถพลก็สามารถช่วยนำทีมคว้าแชมป์ ถ้วย ข ได้ และในฤดูกาล 2535-36 และ 2536-37 อรรถพลไม่ค่อยได้ลงเล่นเป็นตัวจริงมากนัก เพราะทั้งอาการบาดเจ็บ และความเร็วที่เริ่มด้อยลง ด้วยวัย 31 ปี เลยได้ลงเล่นเพียงแค่ 25 นัด กับ 4 ประตู และ ในฤดูกาล 2536-37 ได้ลงเล่น  27 นัด กับ 1 ประตู ก่อนที่จะตัดสินใจย้ายไปอยู่กับ สโมสรฟุตบอลตลาดหลักทรัพย์ ในปี พ.ศ. 2539
ประวัติการเล่นฟุตบอล > ตลาดหลักทรัพย์

อรรถพลในวัย 34 ปี ไม่ค่อยได้รับโอกาสลงเล่นเป็นตัวจริงบ่อยครั้งมาก เนื่องจากวัยและสภาพของร่างกาย จึงได้ลงเล่นเพียง 49 นัด ทำประตูได้ 5 ประตู และได้ประกาศแขวนสตั๊ดในปี พ.ศ. 2541
ประวัติการเป็นผู้จัดการทีม

หลังจากประกาศเลิกเล่น อรรถพลหันมารับงานคุมทีมเป็นครั้งแรกกับสโมสร บีอีซี เทโรศาสน ระหว่างปี 2545-2549 มีผลงานโดดเด่น นำทีมคว้ารองแชมป์ เอเอฟซี แชมเปียนส์ลีก ฤดูกาล 2545-2546 จากนั้นย้ายไปคุมทีม เกย์ลัง ยูไนเต็ด (สิงคโปร์) ในปี 2549, ธนาคารกรุงไทย ปี 2550-2551, ทีทีเอ็ม สมุทรสาคร ปี 2552, เมืองทอง ยูไนเต็ด ปี 2552 ก่อนจะย้ายมาคุมทีม บุรีรัมย์ ตั้งแต่ปี 2554 จนกระทั่งแยกทางกันเมื่อวันที่ 2 พฤษภาคม พ.ศ. 2556 หลังนำทีมบุกไปเสมอ เอฟซี โซล 2-2 สร้างประวัติศาสตร์นำ บุรีรัมย์ ยูไนเต็ด ผ่านเข้ารอบ 16 ทีมสุดท้ายในศึก เอเอฟซี แชมเปียนส์ลีก ได้เป็นครั้งแรก นอกจากนี้ อรรถพล ยังทำสถิติเป็นโค้ชไทยคนแรกที่นำทีมผ่านเข้ารอบน็อคเอาท์ในศึก เอเอฟซี แชมเปียนส์ลีก ได้ถึง 2 ทีม (บีอีซี เทโรศาสน และ บุรีรัมย์ ยูไนเต็ด) อรรถพลเคยรับหน้าที่เป็นโค้ชให้กับสโมสรฟุตบอลบางกอกกล๊าส
เสียชีวิต

โค้ชแต้กถูกนำตัวเข้าห้องฉุกเฉินหลังเกมเสมอสงขลา 1-1 เมื่อวันที่ 8 เมษายน พ.ศ. 2558 หลังจากอาการทรุดหนักจากการติดเชื้อในเลือดและปอด ในวันที่  10 เมษายน ถูกนำตัวส่งโรงพยาบาลกรุงเทพ-หาดใหญ่ ทันที ก่อนย้ายมารักษาตัว ห้องไอ.ซี.ยู. โรงพยาบาลพระราม 9 โดยเมื่อช่วงเช้าประมาณตีสี่ของวันที่ 16 เมษายน พ.ศ. 2558 มีรายงานว่าโค้ชแต้กเสียชีวิตแล้วด้วยวัยอายุ 52 ปีโดยมีพิธีรดน้ำศพโค้ชแตกที่วัดธาตุทอง มีพิธีสวดอภิธรรมศพเป็นเวลา 5 วันที่ศาลา 18 ก่อนจะฌาปนกิจศพในวันที่ 21 เมษายน พ.ศ. 2558
เกียรติประวัติ > สมัยผู้เล่น

ฟุตบอลถ้วยพระราชทาน ถ้วย ก ชนะเลิศ; 2528, 2533
มาเลเซียซุปเปอร์ลีก ชนะเลิศ; 2538
มาเลเซียคัพ รองชนะเลิศ; 2537, 2538
มาเลเซียเอฟเอคัพ รองชนะเลิศ; 2538
มาเลเซียแชร์ริตีชิลด์ รองชนะเลิศ; 2538
เกียรติประวัติ > สมัยผู้จัดการทีม

เอเอฟซีแชมเปียนส์ลีก รองแชมป์; 2545-2546
ไทยแลนด์พรีเมียร์ลีก รองแชมป์; 2545-2546
ไทยพรีเมียร์ลีก รองแชมป์; 2550
ไทยเอฟเอคัพ รองแชมป์; 2556
ไทยพรีเมียร์ลีก แชมป์; 2552
ไทยพรีเมียร์ลีก แชมป์; 2554
ไทยพรีเมียร์ลีก รองแชมป์; 2553
ไทยลีกคัพ แชมป์; 2554,2555
ไทยลีกคัพ รองแชมป์; 2553
ไทยเอฟเอคัพ แชมป์; 2554,2555
ฟุตบอลถ้วยพระราชทานประเภท ก. แชมป์; 2556
ฟุตบอลถ้วยพระราชทานประเภท ก. รองแชมป์; 2555
เกียรติประวัติ > รางวัลส่วนตัว

หัวหน้าผู้ฝึกสอนยอดเยี่ยมจากสมาคมฟุตบอลแห่งประเทศไทย (4): 2544/45, 2552, 2554, 2556
พ.ศ. 2557 : รางวัลผู้ฝึกสอนยอดเยี่ยม - งานฟุตบอลสยามโกลเด้นบอล ครั้งที่ 4
แหล่งข้อมูลอื่น

ประกาศศักดากุนซือเบอร์ 1 เมืองไทย ประเดิมโค้ชยอดเยี่ยมกกท. จ่อซิวไทยลีกอีก
ประวัติโค้ชแต๊ก จาก Hikicker.com
| ก่อนหน้า |  | อรรถพล ปุษปาคม |  | ถัดไป |
| --- | --- | --- | --- | --- |
| ธนเดช ฟูประเสริฐ |  |   ผู้ฝึกสอนสโมสรฟุตบอลบุรีรัมย์ ยูไนเต็ด  (2 พฤษภาคม 2553 – 2 พฤษภาคม 2556) |  | สก็อตต์ คูเปอร์ |
อ่างทอง (แก้ความกำกวม)

อ่างทอง อาจหมายถึง:
จังหวัดอ่างทอง
อำเภอเมืองอ่างทอง
เทศบาลเมืองอ่างทอง
อุทยานแห่งชาติหมู่เกาะอ่างทอง
น้ำตกอ่างทอง (อ.สิเกา จังหวัดตรัง)
ตำบลอ่างทอง:
ตำบลอ่างทอง (อ.ศรีนครินทร์, จังหวัดพัทลุง)
ตำบลอ่างทอง (อ.เชียงคำ, จังหวัดพะเยา)
ตำบลอ่างทอง (อ.บรรพตพิสัย, จังหวัดนครสวรรค์)
ตำบลอ่างทอง (อ.เมืองกำแพงเพชร, จังหวัดกำแพงเพชร)
ตำบลอ่างทอง (อ.เมืองราชบุรี, จังหวัดราชบุรี)
ตำบลอ่างทอง (อ.ทับสะแก, จังหวัดประจวบคีรีขันธ์)
ตำบลอ่างทอง (อ.เกาะสมุย, จังหวัดสุราษฎร์ธานี)
อรการ จิวะเกียรติ

| อรการ จิวะเกียรติ |
| --- | --- |
เกิด: 27 ตุลาคม พ.ศ. 2528 (38 ปี) อรการ จิวะเกียรติ กรุงเทพมหานคร
อาชีพ: ผู้ประกาศข่าว นักแสดง
ปีที่แสดง: พ.ศ. 2548 -ปัจจุบัน
สังกัด: อาร์เอส (2548–52) โมเดิร์นไนน์ทีวี (2553–59) ทรูโฟร์ยู (2559–63) ทีเอ็นเอ็น 16 (2563) เนชั่นทีวี (2564 – ปัจจุบัน)
อรการ จิวะเกียรติ (ชื่อเล่น: กวาง) ปัจจุบันเป็น ผู้ประกาศข่าวทางเนชั่นทีวี อดีตผู้ประกาศข่าวทางโมเดิร์นไนน์ทีวี, ทรูโฟร์ยู และทีเอ็นเอ็น 16 รวมถึงเป็นอดีตนักแสดงในสังกัดอาร์เอส
ประวัติ

อรการ จิวะเกียรติ เกิดเมื่อวันที่ 27 ตุลาคม พ.ศ. 2528 สำเร็จการศึกษาหลักสูตรเคมีวิศวกรรม จากคณะวิทยาศาสตร์ จุฬาลงกรณ์มหาวิทยาลัย และเป็นเชียร์ลีดเดอร์ของมหาวิทยาลัย เข้าสู่วงการบันเทิงจากประกวดโครงการ "สู่วันฟ้าใส" ที่จัดขึ้นโดยผลิตภัณฑ์โอเลย์ ได้รางวัลชนะเลิศ หลังจากนั้นได้เซ็นสัญญากับอาร์เอส และเล่นละคร 2+1 แกร่งเกินพิกัด เป็นเรื่องแรก รับบทเป็น เหมย คู่กับฟิล์ม - รัฐภูมิ โตคงทรัพย์ จึงทำให้แจ้งเกิดในวงการ และมีผลงานอื่น ๆ ตามมา
หลังจากนั้นก็เริ่มสนใจในงานสายอื่นบ้าง กวางจึงลองสอบการเป็นผู้ประกาศข่าว ทำให้ผ่านการสอบและเข้าทำงานสายผู้ประกาศข่าวครั้งแรกทาง โมเดิร์นไนน์ทีวี หลังจากนั้นก็ย้ายมาเป็นผู้ประกาศข่าวทางทรูโฟร์ยู และทีเอ็นเอ็น 16 ปัจจุบันเป็นผู้ประกาศข่าวทางเนชั่นทีวี
ผลงาน > ละคร

2+1 แกร่งเกินพิกัด (2548) (ช่อง 9)  รับบท เหมย  คู่กับ ธันญ์ ธนากร
ครั้งหนึ่งเมื่อเรารักกัน (2549) (ช่อง 3) รับบท   คู่กับ หลุยส์ สก๊อต
รักเราไม่ไฮโซ (2549) (ช่อง 3) รับบทเป็น สาวิกา
พี่ชาย (2549) (ช่อง 3) รับบทเป็น จิล คู่กับ ณภัทร ปัทมสิงห์ ณ อยุธยา
ฉลาดเกมส์โกง (2563) (ช่องวัน) รับบทเป็น นักแสดงประกอบ
ผลงาน > ผู้ประกาศข่าว

ผู้ประกาศข่าว Morning Nation ทางช่องเนชั่นทีวี ทุกวันจันทร์ - ศุกร์ เวลา 08:00 - 09:57 น.
ผลงาน > พิธีกร

รายการ ฉันเกิดในแผ่นดินรัชกาลที่ ๙ ช่อง ทรูโฟร์ยู ทุกวันจันทร์ - พุธ เวลา 23.20 - 23.42 น.
รายการ The Attitude คิดเปลี่ยนโลก ช่อง ทรูโฟร์ยู ทุกวันจันทร์ - ศุกร์ เวลา เวลา 21.20 - 23.25 น
รายการ You Are My Fantasy แฟนฉันเป็นซุปตาร์ ช่อง ทรูโฟร์ยู ทุกวันจันทร์ เวลา 20.15 - 21.45 น
ผลงาน > อดีตผู้ประกาศข่าว

ผู้ประกาศข่าวทางช่องช่อง 9 เอ็มคอตเอชดี คู่กับ พิภู พุ่มแก้วกล้า
ผู้ประกาศข่าวเที่ยง ทางช่องช่อง 9 เอ็มคอตเอชดี 12:00 - 13:00 น.
ข่าวรุ่งเช้า และ Smart News ข่าวเช้า คู่กับ โมไนย เย็นบุตร ทางช่อง ทรูโฟร์ยู ทุกวันจันทร์ - ศุกร์ เวลา 05:30 - 08:00 น.
TNN ข่าวเย็น ทางช่องทีเอ็นเอ็น 16 ทุกวันจันทร์ - ศุกร์ เวลา 15:30 - 17:00 น.
รางวัล

ประกวดโครงการสู่วันฟ้าใสกับผลิตภัณฑ์โอเลย์ (ชนะเลิศ)
↑  Live Smart News ข่าวเช้า (05:30), สืบค้นเมื่อ 2022-06-15
↑  LIVE : รายการ"TNN ข่าวเย็น" 3 กรกฎาคม 2563, สืบค้นเมื่อ 2022-06-15
เตมูร์

เตมูร์ (Temur) หรือ ตีมูร์ (Timur) ในภาษากลุ่มเตอร์กิกและภาษามองโกเลีย มีความหมายว่า เหล็ก สามารถหมายถึง
มองเก เตมูร์ (ตาย ค.ศ. 1280) ข่านแห่งโกลเดนฮอร์ด
เตมูร์ ข่าน หรือ จักรพรรดิหยวนเฉินจง (ค.ศ. 1265 - 1307) จักรพรรดิองค์ที่ 2 แห่งราชวงศ์หยวน
เยซุน เตมูร์ ข่าน หรือ จักรพรรดิไท่ติงตี้ (ค.ศ. 1293 - 1328) จักรพรรดิองค์ที่ 6 แห่งราชวงศ์หยวน
ตีมูร์ (ค.ศ. 1336 - 1405) ขุนศึกมองโกล-เติร์ก ผู้สถาปนาจักรวรรดิ และราชวงศ์ตีมูร์